Kynttilänpäivä eli Marian puhdistuspäivä oli alun perin 2. helmikuuta eli 40 päivää joulun jälkeen.
Naista pidettiin nimittäin epäpuhtaana 40 päivää poikalapsen synnytyksen jälkeen (3. Mooseksen kirja, luku 12). Tyttölapsen synnytettyään nainen oli epäpuhdas 80 päivää.
Nimi Marian puhdistautumisen päivä juontuu Luukkaan evankeliumista, missä kerrotaan, että Jeesuksen äiti Maria saapui temppeliin 40 päivää synnyttämisen jälkeen tuomaan lapsen siunattavaksi.
Suomessa kynttilänpäivä siirrettiin jo vuonna 1772 helmikuun toista päivää seuraavaan sunnuntaihin, mikäli päivä muuten sattuu arkeen. Jos toinen helmikuuta taas sattuu laskiaissunnuntaihin, juhlaa vietetään edellisenä sunnuntaina.